VakansiePlekke SA - Small Listings - TOP 30 BESTEMMINGS IN SA
Hier is iets vir elke sak en smaak...van luukse akkommodasie, bekostigbare selfsorg-verblyf, kamp, vakansieoorde, romantiese wegbreek, spa bestemmings, hotelle, lodges en nog vele meer.
Mt Savannah Wildreservaat is geleë in die Wieg van die Mensdom, een van agt Wêreld-erfenisgebiede in Suid-Afrika en die enigste in Gauteng, Suid-Afrika. Sibani Lodge skuil in die reservaat, wat die tuiste is van 'n groot verskeidenheid wild, insluitend kameelperde, rooihartbeeste, koedoes, rooibokke, sebras en 'n indrukwekkende verskeidenheid voëllewe, flora en fauna. Sibani Lodge bestaan ​​uit 'n vermaakarea en twee kothuise op die perseel. Die twee onafhanklike kothuise het elk hul eie badkamers, koninggrootte-beddens, kaggels en sitareas met dekke wat pragtige sonsopkoms-uitsigte bied. Die dekor en meubels van die Lodge is Afrika-geïnspireer en skep 'n sagte atmosfeer binne die natuurlike bos-omgewing. Die landgoed bied ook vier luukse glamping-tente.
www.sibanilodge.co.za | Email: reservations@sibanilodge.co.za | Tel: 087 012 5375
PREMIER RESORT CUTTY SARK (SCOTTBURGH) KZN
Kosi Bay Lodge bied iets baie skaars aan sy gaste: die lekkerte van die bos en al sy bekoorlikhede reg op die oewer van die Nhlange-meer. Die lodge bied iets vir elkeen aan – of jy nou op pad is na Mosambiek en 'n rusplek soek op die langpad, of die wêreldbekende iSimangaliso-Vleilandpark wil verken. Gaste kan kies tussen kamers, gerieflike tente of chalets wat elkeen oor sy eie swembad beskik. Kosi Bay Lodge spog met 'n groot restaurant, konferensie geriewe asook 'n heerlike swembad met 'n dek wat ideaal is vir 'n skemerkelkie net voor aandete. Beide selfsorg en die restaurant is beskikbaar vir gaste. Alle chalets beskik oor kombuise wat ten volle toegerus is met 'n braai area of boma. By Kosi Bay Lodge kan jy met opgewondenheid uitsien na 'n gemaklike informele wegbreek in 'n pragtige Wêreld Erfenisterrein.
CLUB MYKONOS (LANGEBAAN)
www.clubmykonos.co.za | Email: info@clubmykonos.co.za | Tel: 022 752 2222
TO Strand is 'n uitsonderlike vakansieoord in Leisure Bay, KwaZulu-Natal, binne trefafstand van Port Edward. Hier kan vakansiegangers uitsien na gesinsvriendelike selfsorg-akkommodasie en 'n groot verskeidenheid doendinge wat selfs die mees kieskeurige lid van die gesin sal vermaak. Verblyf word verskaf in die vorm van een- en twee-slaapkamer chalets, en besoekers is ook welkom om gebruik te maak van kampeergeriewe as hulle die woonwa wil saambring. Die oord se vermaak-opsies sluit mini-golf, vlugbal, tennis, visvang, branderplankry, staproetes, bergfiet-sroetes en kayak-ry in. Daar is ook twee swembaddens, vakansieprogramme vir die kinders in seisoen, 'n restaurant, kroeg en winkel op die perseel.
ArendSig Villa is 'n afgesonderde selfsorg-wegbreekplek vir gesinne in die Mabula Wildreservaat. ArendSig is die perfekte plek vir vriende en familie wat op soek is na 'n luukse wegbreek in die bosveld. Die villa beskik oor 4 dubbel-kamers met pragtige en suite-badkamers, elk met 'n bad en stort. Daar is ook privaat buitelug-storte. Die kombuis is volledig toegerus en daar is 'n oopplan-sitkamer en -eetarea, asook 'n biblioteek. Daar is ook 'n pooltafel, gimnasium toerusting, TV met sekere DStv-kanale en DVD-speler. Daar is 'n ysmasjien. Nespresso koffiemasjien en skottel-goedwasser vir gaste se gerief en 'n daaglikse skoonmaakdiens. Gaste het toegang tot 'n swembadkamer met 'n stoom-sauna, swembad en Jacuzzi. Die lapa is ideaal vir braai en aandete onder die sterre. Vuurmaakhout word voorsien.'n Voertuig en wildbewaarder is beskikbaar vir opwindende, privaat wildritte.
Landelike luuksheid net buite Dullstroom – dis wat Gooderson Kloppenheim Country Hotel aan al sy gaste bied. Of jy nou 'n konferensie wil hou, wil trou, 'n romantiese ete geniet of 'n familiefees – hier is iets vir almal. Selfs die wat daarvan hou om aktief te wees sal Gooderson Kloppenheim Country Hotel se ses foreldamme, staproetes, bergfietsroetes, vlugbal en boogskut geniet. As jy meer die tipe is wat daarvan hou om so min as moontlik te doen, is 'n luilekker dag langs die swembad of 'n sessie by die spa net die ding vir jou. Daar is drie verskillende verblyfopsies om van te kies, waarvan een 'n selfsorg opsie is. Die restaurant bedien smullekker disse en die kroeg is ideaal vir 'n knertsie na ete. Die hele hotel is stylvol gemeubileer en toegerus met bekostigbare luukshede.
Slegs 'n klipgooi vanaf Lanseria lughawe, wag 'n stukkie lafenis vir jou siel. Ontsnap uit die stad en neem die pad na Riverstone Lodge in Muldersdrift - 'n onvergeetlike oase langs die wal van die Krokodilrivier. Riverstone Lodge bied pragtige ruim kamers omring deur prentjiemooi tuine en koi-dammetjies. Opsies vir akkommodasie sluit in Executive suites met 'n private balkon, 'n Superior suite met 'n private plaspoel en tuin, Junior suite met 'n private plaspoel, 'n rolstoel-vriendelike familie opsie en standaard kamers met 'n patio wat jou uitlei na die swembad. Bespreek jou tafel by Driftwood restaurant vir 'n rustige aandjie uit met 'n tikkie Portugal!
Die Capital Pearls, in die hart van Umhlanga, tree uit u huis en binne die luukse omgewing van die Capital Pearls Hotel, met swembaddens, kroeg, jacuzzi, sondek en kinder speel area maak hierdie n ervaring vir jonk en oud! The Capital Pearls spog met meer as 16 restaurante om van te kies, van vars seekos tot die sappigste biefstuk! The Capital Pearls se kontemporêre woonstelle bied die perfekte balans tussen huisgerief en die luuksheid van n vakansie oord. Die balkonne is toegerus met gemaksstoelle om die varse seebries te kan geniet. Gekoppel met die beeldskone kuslyn, bied The Capital Pearls die perfekte wegbreek!
www.thecapital.co.za | Email: pearls@thecapital.co.za | Tel: 031 945 0000
Smag jy na 'n blaaskans waar jy van die stad se raas en gebeure kan ontsnap? Dan is Nirvana Gastehuis net buite Nelspruit die antwoord. Of jy nou 'n gesinsvakansie, 'n naweekwegbreek of net 'n wegbreek van die stad se gewoel wil hê, ons is verheug om jou gasheer te wees en hoop dat jou verblyf in een van ons luukse kamers alle verwagtinge oortref. Die ligging self is iets besonders, die Laeveld se prentjiemooi natuur word ten volle benut en die astehuis kyk uit op die wêreldbekende Chimp Eden. Die verblyf is luuks en stylvol gedoen in 'n elegante Noord-Afrika tema. Daar is 12 suites om van te kies en die opsies sal vir almal van enkel-reisigers en paartjies, tot groepe of families werk. Kom skop jou skoene uit en vergeet van die stad se lawaai want by Nirvana Gastehuis is ontspan aan die orde van die dag.
www.nirvanaguesthouse.co.za | Email: bookings@nirvanacountryhouse.co.za | Tel: 073 670 6643
FOREST CREEK LODGE & SPA (DULLSTROOM)
Forest Creek Lodge is elke natuurliefhebber en stiltesoeker se droombestemming. Oud of jonk, gesin of pasgetroud sal hier 'n betowerende wegbreek vind wat alles bied van staproetes, perdry en nabye besienswaardighede soos God's Window, Sabie en die Nasionale Krugerwildtuin, tot sterrekyk, spabederf, piekniek in die woud of bad in die bos. Jy kan kies uit vyf luukse suites of vier selfsorgeenhede. Die Luxury suites bied opsies van afgesonderde private hoekies in die bos met koningsgrootte beddens en buitelugstorte tot kaggels in jou kamer en 'n bad groot genoeg vir twee! In al die kamers wag kraakvars linne, en 'n asemrowende uitsig vir jou. Forest Creek is perfek vir paartjies, gesinne of 'n naweek saam met vriende. Met braaigeriewe, stoep en bomekoepel beloof elke besoek lewenslange herinneringe.
CASTELO DO MAR (MOSAMBIEK)
Heel aan die einde van die Linga-Linga skiereiland by die Inhambane-baai sal jy die voortreflike Castelo do Mar vind. Dis hier waar daar geen einde aan luuksheid, privaatheid en pragtige strande is nie. Kies jou gunsteling uit die 20 elegante en-suite kamers wat almal lugversorgers bevat. Geniet 'n verskeidenheid van aktiwiteite soos diepsee visvang, skubaduik, waterski en kanovaart. Ontsnap na ander wêrelde in die toegerusde biblioteek of ontdek jou geesdrif in die speletjies-kamer. Castelo do Mar is reg op die strand geleë en is geskik vir elke lid van die gesin. Kies tussen drie etes per dag, selfsorg of 'n kombinasie van die twee. Die swembad en kroeg sal bydrae tot 'n onvergeetlike vakansie by Castelo do Mar.